યુવાનોએ સમજવા જેવુ છે કે સંબંધો ગાઢ બનાવવા માટે મોબાઈલ સ્ક્રીનથી દૂર થવુ જરૂરી છે. તમારી ગર્લફ્રેન્ડ હોય કે બોયફ્રેન્ડ, તમારી વચ્ચે જો મોબાઈલની સ્ક્રીન આવી ગઈ તો અંતર તો વધવાનું જ છે. આ દુનિયામાં દરેક સેકન્ડે કશુ નવુ ને નવુ થતુ જ રહે છે. એમાંથી થોડી ચીજ તમારી જાણ બહાર થઈ તો તમને મોટુ નુકસાન નથી થઈ જવાનુ. તમે કોઈના મેસેજના જવાબ તરત નહિં આપો તો કશું નુકસાન નથી થવાનુ. આથી જો તમે પણ ફબિંગની કુટેવથી પીડાતા હોવ તો તરત જ ચેતી જાવ, નહિ તો સાવ એકલા પડી જવાનો વારો આવશે.